โรงเรียนหนองบัวพิทยาคาร

โรงเรียนหนองบัวพิทยาคาร  (อังกฤษ: Nongbua Pittayakarn School; อักษรย่อ: น.พ. — NPK) เป็นโรงเรียนมัธยมศึกษาขนาดใหญ่พิเศษประจำจังหวัดหนองบัวลำภูเปิดการเรียนการสอนตั้งแต่ชั้นมัธยมศึกษาตอนต้น-ชั้นมัธยมศึกษาตอนปลายแบบสหศึกษา สังกัดสำนักงานเขตพื้นที่การศึกษามัธยมศึกษาเลย หนองบัวลำภู เครือข่ายพัฒนาคุณภาพการศึกษา สหวิทยาเขตบัวบาน สำนักงานคณะกรรมการการศึกษาขั้นพื้นฐาน กระทรวงศึกษาธิการ และเป็นโรงเรียนมัธยมศึกษาที่เก่าแก่ที่สุดในจังหวัดหนองบัวลำภู ปัจจุบันมีอายุกว่า 3 ปี
โรงเรียนหนองบัวพิทยาคารเป็น 1 ในโรงเรียนมาตรฐานสากล (World Class Standard School) ที่มีเพียง 5 แห่งในจังหวัดเท่านั้นได้แก่ โรงเรียนศรีบุญเรืองวิทยาคาร โรงเรียนคำแสนวิทยาสรรค์ โรงเรียนนาวังศึกษาวิช โรงเรียนสุวรรณคูหาพิทยาสรรค์และโรงเรียนหนองบัวพิทยาคาร และยังเป็น 1 ใน 2 โรงเรียนมัธยมศึกษาขนาดใหญ่พิเศษของจังหวัดหนองบัวลำภู ที่เข้าร่วมในโครงการห้องเรียนพิเศษวิทยาศาสตร์ของ สสวท. ร่วมกับโรงเรียนศรีบุญเรืองวิทยาคาร

**ประวัติโรงเรียนหนองบัวพิทยาคาร**
โรงเรียนหนองบัวพิทยาคารเป็นโรงเรียนมัธยมศึกษาขนาดใหญ่พิเศษ สังกัดกรมสามัญศึกษา กระทรวงศึกษาธิการ ตั้งอยู่คุ้มศรีสง่าเมือง ถนนยุทธศาสตร์ อุดรธานี-เลย เขตเทศบาลเมืองหนองบัวลำภู อำเภอเมือง จังหวัดหนองบัวลำภู ได้รับอนุมัติให้จัดตั้งเมื่อวันที่ 2 เมษายน 2514 รับสมัครนักเรียนสหศึกษาเปิดสอนระดับมัธยมศึกษา ในปีแรก ๆ อาศัยเรียนที่โรงเรียนหนองบัวลำภู ซึ่งเป็นโรงเรียนประถมศึกษาสังกัดกรมสามัญศึกษาในสมัยนั้น อาคารถาวรหลังแรกของโรงเรียนสร้างขึ้นเมื่อปี 2516 (ปัจจุบัน คือ อาคาร 3) เป็นอาคารแบบ 216 โดยในครั้งแรกนั้นมีเฉพาะส่วนกลางของอาคารจำนวน 8 ห้องเรียน มีเนื้อที่ทั้งหมด 34 ไร่ ครู-อาจารย์ 3 คน นักเรียน 90 คน ต่อมาภายหลังได้ต่อเติมเต็มรูปแบบและมีอาคารหลังอื่น ๆ เพิ่มขึ้นมา
ในปีการศึกษา 2518 กระทรวงศึกษาธิการได้สั่งยุบและรวมโรงเรียนหนองบัวลำภู สังกัดกองการประถมศึกษา กรมสามัญศึกษา ซึ่งมีอาณาเขตติดต่อกันเป็นโรงเรียนหนองบัวพิทยาคาร ทำให้เนื้อที่เพิ่มเป็น 59 ไร่เศษ เมื่อวันที่ 12 พฤษภาคม 2518 มีครูอาจารย์ รวม 19 คน นักการภารโรง 2 คน โรงเรียนได้เข้าโครงการ คมช รุ่นที่ 13 ในปี พ.ศ. 2519 และเปิดสอนระดับมัธยมศึกษาตอนปลายในปีการศึกษา 2521 และปี 2535 ได้เข้าร่วม โครงการขยายโอกาสทางการศึกษา
ก่อนการจัดตั้งจังหวัดหนองบัวลำภูมีฐานะเป็นโรงเรียนมัธยมศึกษาประจำอำเภอหนองบัวลำภู จังหวัดอุดรธานี เมื่อมีพระราชบัญญัติประกาศจัดตั้งจังหวัดหนองบัวลำภู ณ วันที่ 1 ธันวาคม พ.ศ. 2536 โรงเรียนหนองบัวพิทยาคารจึงมีฐานะเป็นโรงเรียนมัธยมศึกษาประจำจังหวัดหนองบัวลำภู
ในปัจจุบันโรงเรียนหนองบัวพิทยาคารเปิดสอน ตั้งแต่ระดับชั้นมัธยมศึกษาปีที่ 1-6 จำนวน 99 ห้องเรียน เป็นนักเรียนประมาณ 3,602 คน ลูกจ้างประจำ 12 คน ครูอาจารย์ประมาณ 218 คน ภายใต้การนำของท่านผู้อำนวยการ ดร.สุขเกษม พาพินิจ

**ข้อมูลทั่วไป**
ปีการศึกษา 2566  โรงเรียนหนองบัวพิทยาคาร อำเภอเมือง จังหวัดหนองบัวลำภู สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ กำหนดแผนการจัดชั้นเรียน  ระดับชั้นมัธยมศึกษาตอนต้น และระดับชั้นมัธยมศึกษาตอนปลาย 15:18:17/17:16:16  รวม 99 ห้องเรียน  มีครูและบุคลากรทางการศึกษารวม 218 คน  นักเรียนประมาณ  3,602 คน มีอาคารเรียนถาวร 6 หลัง(ไม่รวมอาคารปทุมมาลย์ภิรมย์ 1 อาคารอำนวยการ) สถานภาพสำคัญที่หน่วยงานต้นสังกัด คือ กระทรวงศึกษาธิการและสำนักงานคณะกรรมการการศึกษาขั้นพื้นฐาน (สพฐ.)  กำหนดภารกิจ ให้ดำเนินการอย่างมีมาตรฐานคุณภาพ ดังต่อไปนี้
*1.       โรงเรียนยอดนิยม ที่นักเรียนและผู้ปกครองให้ความสนใจ จึงต้องยกระดับคุณภาพการศึกษาให้ได้มาตรฐาน
*2.       โรงเรียนผู้นำการเปลี่ยนแปลงตามกรอบกระจายอำนาจการบริหารและการจัดการศึกษา ดำเนินงานโดยเน้น “ห้องเรียนคุณภาพ”  เพื่อผู้เรียนเป็นสำคัญ
*3.       โรงเรียนแกนนำการใช้หลักสูตร  ดังนี้
**3.1  หลักสูตรปกติ  ประกอบด้วย
***1)      หลักสูตรโรงเรียนหนองบัวพิทยาคาร ตามแกนกลางการศึกษาขั้นพื้นฐาน พุทธศักราช 2551 ในชั้น ม.1 - ม.6
**3.2  โครงการห้องเรียนพิเศษ  ประกอบด้วย
***1)      โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program : EP) ระดับชั้นมัธยมศึกษาตอนต้น
***2)      โครงการห้องเรียนพิเศษวิทยาศาสตร์ คณิตศาสตร์ (Gifted Education Program) ระดับชั้นมัธยมศึกษาตอนต้น
***3)      โครงการห้องเรียนพิเศษสำหรับพัฒนาและส่งเสริมผู้มีความสามารถพิเศษวิทยาศาสตร์และเทคโนโลยี (SC) ระดับชั้นมัธยมศึกษาตอนปลาย
***4)      โครงการห้องเรียนพิเศษสำหรับพัฒนาและส่งเสริมผู้มีความสามารถพิเศษวิทยาศาสตร์และคณิตศาสตร์ (SM) ระดับชั้นมัธยมศึกษาตอนปลาย
***5)      โครงการห้องเรียนพิเศษภาษาจีนและภาษาอังกฤษ (Intensive Chinese and English Program : ICE) ระดับชั้นมัธยมศึกษาตอนปลาย
***6)      โรงเรียนมาตรฐานสากล (World Class Standard School : WCSS)  ต้องจัดหลักสูตร จัดการเรียนการสอนเทียบเคียงมาตรฐานสากล (World Class Standard) และบริหารจัดการระบบคุณภาพ (Quality management System) ให้ผู้เรียนมีศักยภาพเป็นพลโลก (World Citizen)
ปัจจุบัน โรงเรียนหนองบัวพิทยาคารเป็น 1 ในโรงเรียนมาตรฐานสากล (World Class Standard School) ร่วมกับ โรงเรียนศรีบุญเรืองวิทยาคาร โรงเรียนคำแสนวิทยาสรรค์ โรงเรียนนาวังศึกษาวิชและโรงเรียนสุวรรณคูหาพิทยาสรรค์ และยังเป็นโรงเรียนมัธยมศึกษาของจังหวัดหนองบัวลำภู ที่เข้าร่วมในโครงการห้องเรียนพิเศษวิทยาศาสตร์ของ สสวท. ร่วมกับโรงเรียนศรีบุญเรืองวิทยาคาร

**สถานที่ภายในโรงเรียน**

**แผนการเรียน**

**ระดับมัธยมศึกษาตอนต้น**
 ห้องเรียนวิทยาศาสตร์ คณิตศาสตร์ เทคโนโลยี และสิ่งแวดล้อม	 (Enrichment program of Science Mathematics Technology and Environment : SMTE)- ห้องเรียน English integrated study (EIS)- ห้องเรียนพิเศษอัจฉริยภาพทางคณิตศาสตร์ (Genius Math Program : G-MATH)- ห้องเรียนพิเศษอัจฉริยภาพทางวิทยาศาสตร์ (Genius Science Program : G-SCIENCE)- ห้องเรียนอัจฉริยภาพทางภาษาอังกฤษ (Nongbuapit Intensive English : NPIE)- ห้องเรียน Mini English Program (MEP)- ห้องเรียนความสามารถพิเศษทางด้านกีฬา- แผนการเรียนปกติ

**ระดับมัธยมศึกษาตอนปลาย**
 ห้องเรียนวิทยาศาสตร์ คณิตศาสตร์ เทคโนโลยี และสิ่งแวดล้อม	 (Enrichment program of Science Mathematics Technology and Environment : SMTE)- ห้องเรียน English integrated study (EIS)- ห้องเรียนพิเศษอัจฉริยภาพทางคณิตศาสตร์ (Genius Math Program : G-MATH)- ห้องเรียนพิเศษอัจฉริยภาพทางวิทยาศาสตร์ (Genius Science Program : G-SCIENCE)- ห้องเรียนพิเศษภาษาญี่ปุ่น จีน เกาหลี แบบเข้ม (Intensive Japanese Chinese Korean Program : IJCK)- ห้องเรียนความสามารถพิเศษทางด้านกีฬา- ห้องเรียนพิเศษเพชรบัวพิทย์ (Diamond NPK Classroom) เฉพาะนักเรียนชั้นมัธยมศึกษาปีที่ 6 (วิทย์-คณิต)- แผนการเรียนวิทย์-คณิต- แผนการเรียนวิทย์-คณิต (นิติศาสตร์-รัฐศาสตร์)- แผนการเรียนวิทย์-คณิต (วิทยาศาสตร์พลังสิบ)- แผนการเรียนภาษา-คณิต (เน้นภาษาอังกฤษ)- แผนการเรียนภาษา-คณิต (เน้นภาษาเกาหลี)- แผนการเรียนภาษา-คณิต (เน้นภาษาญี่ปุ่น)- แผนการเรียนภาษา-คณิต (เน้นภาษาจีน)- แผนการเรียนภาษา-คณิต (เน้นภาษาเวียดนาม)

**แผนการเรียนพิเศษของโรงเรียนหนองบัวพิทยาคาร **
 โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ English integrated study Classroom : EIS- โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Science Program) เฉพาะระดับมัธยมศึกษาตอนต้น- โครงการห้องเรียนพิเศษวิทยาศาสตร์ คณิตศาสตร์ (Gifted Education Program) เฉพาะระดับมัธยมศึกษาตอนปลาย- โครงการห้องเรียนพิเศษวิทยาศาสตร์ คณิตศาสตร์ (Science-Math Program-SM) เฉพาะระดับมัธยมศึกษาตอนปลาย- โครงการรวมพลังก้าวสู่ฝัน (เพชรบัวพิทย์) เฉพาะระดับมัธยมศึกษาปีที่ 6 (รับเฉพาะแผนการเรียนวิทย์-คณิต)- โครงการห้องเรียนวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment program of Science Mathematics Technology and Environment : SMTE)
ห้องเรียน English integrated study (EIS)- โครงการห้องเรียนพิเศษอัจฉริยภาพทางคณิตศาสตร์ (Genius Math Program : G-MATH)- โครงการห้องเรียนพิเศษอัจฉริยภาพทางวิทยาศาสตร์ (Genius Science Program : G-SCIENCE)- โครงการห้องเรียนอัจฉริยภาพทางภาษาอังกฤษ (Nongbuapit Intensive English : NPIE)- โครงการห้องเรียน Mini English Program (MEP)- โครงการห้องเรียนความสามารถพิเศษทางด้านกีฬา

**รายนามผู้บริหาร**

**กิจกรรมโรงเรียน**

**กีฬาสี บัวพิทย์เกมส์**
โรงเรียนหนองบัวพิทยาคาร จะมีการจัดการแข่งขันกีฬาภายในหรือกีฬาสีในช่วงปลายเดือนธันวาคมของทุกปี ปีละ 3 วัน โดยแบ่งคณะสีทั้งหมด 6 คณะสีคือ - สีแสด|#FF6600 คณะสีแสด - สีแดง|#FF0033 คณะสีแดง - สีม่วง|#6600CC คณะสีม่วง- สีเขียวเข้ม|#008B00 คณะสีเขียว - สีเหลือง|#FFFF33 คณะสีเหลือง - สีน้ำเงิน|#0000FF คณะสีน้ำเงิน
โดยมีเป้าหมายคือ ให้นักเรียนเป็นผู้ที่มีสุขภาพร่างการแข็งแรงตามที่กระทรวงศึกษาธิการกำหนดให้มีการจัดกิจกรรมกีฬาภายใน ซึ่งในปีปัจจุบันได้จัดเป็นครั้งที่ 15

**รูปภาพ อาคารและสถานที่ต่าง ๆ ในโรงเรียน**

**ศิษย์เก่ามีชื่อเสียง**
 กฤษณ์ บุญญะรัง (บี้ เดอะสกา) ยูทูบเบอร์ชื่อดัง- ชาติชาย ชินศรี (ตาต้า) นักแสดง

**อ้างอิง**

**แหล่งข้อมูลอื่น**
 เว็บไซต์โรงเรียนหนองบัวพิทยาคาร- เว็บไซต์สำนักงานเขตพื้นที่การศึกษามัธยมศึกษาเขต 19 สพฐ date=2020-11-27 
หมวดหมู่:โรงเรียนประจำจังหวัด
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนในอำเภอเมืองหนองบัวลำภู
หมวดหมู่:โรงเรียนมาตรฐานสากล
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเลย หนองบัวลำภู
หมวดหมู่:โรงเรียนที่ก่อตั้งในปี พ.ศ. 2514